text: Vinder vil leve af at strikke
  10 november 2015 kl. 10.35
  Vinder af Den Store Strikkedyst 2 Cathrin Buron vil gøre strik til sin levevej efter sejr i konkurrencen.
  - Det er uden tvivl en drøm for mig at komme til at leve af at strikke, siger Cathrin Buron fra Tønder, der vandt Den Store Strikkedyst 2 i lørdags.
  Cathrin Buron arbejder i øjeblikket som lærer, men er i gang med at undersøge markedet og mulighederne for at gøre drømmen om at leve af strik til virkelighed. Lige nu er planerne en form for kursusvirksomhed eller designer, men koden er ikke knækket endnu.
  - Det er jo en drøm for mange at kunne leve af deres hobby. Spørgsmålet er, hvordan man kommer til det, så lige nu er jeg i gang med at sortere i alle mine ideer og finde en, der er bæredygtig, lyder det fra vinderen.
  Tag med hjem til Cathrin Buron
  Tag med hjem til Cathrin Buron, der bor på ”Æ farm” - som hun kalder det - i den direkte udsendelse i dag kl. 15 eller se genudsendelserne kl. 19.55 og 22.40.
  